רגנר גרניט

רגנר ארתור גרניט (באנגלית: Ragnar Arthur Granit; 30 באוקטובר 1900 – 12 במרץ 1991) היה מדען שוודי-פיני, חתן פרס נובל לפיזיולוגיה או לרפואה לשנת 1967.

גרניט נולד בריהימאקי שבפינלנד, שהייתה שייכת באותה התקופה לאימפריה הרוסית. בשנת 1927 סיים ללמוד רפואה באוניברסיטת הלסינקי.

ב-1940, כשפינלנד הותקפה באופן מסיבי על ידי ברית המועצות במהלך מלחמת החורף, עבר גרניט לסטוקהולם שבשוודיה, לאחר שחיפש סביבה שלווה עבור לימודיו.

שנה לאחר מכן קיבל גם אזרחות שוודית, שאיפשרה לו להמשיך בעבודתו ולחיות מבלי לדאוג מהמלחמה, שנמשכה עד שנת 1945. אף על פי שכאמור עזב את פינלנד, הוא נשאר נאמן למדינה זו לכל ימי חייו.

גרניט היה פרופסור לנוירופיזיולוגיה במכון קרולינסקה מ-1946 ועד לפרישתו בשנת 1967. בשנת פרישתו זכה בפרס נובל לפיזיולוגיה או לרפואה, יחד עם הלדן קפלר הרטליין וג'ורג' ואלד, על תיאור הסוגים השונים של תאים רגישים לאור בעין והדרך שבה אור משפיע עליהם.

נפטר בסטוקהולם ב-12 במרץ 1991.

קישורים חיצוניים

 

בוגרי אוניברסיטת הלסינקי
זוכי פרס נובל לפיזיולוגיה או לרפואה
זוכי פרס נובל פינים
זוכי פרס נובל שוודים
מדענים פינים
מהגרים מפינלנד לשוודיה
מדענים שוודים
עמיתים זרים בחברה המלכותית
פיזיולוגים
סגל מכון קרולינסקה
שוודים של פינלנד
שוודים שנולדו ב-1900
שוודים שנפטרו ב-1991